Kasutusloa taotlemine ja kasutusteatise esitamine elamu ja selle teenindamiseks vajalikule hoonele

Ehitusseadustiku §47-§57 alusel tuleb ehitise omanikul peale ehitise valmimist taotleda kohalikult omavalitsuselt kasutusluba või esitada kasutusteatis

Ehitusseadustik <https://www.riigiteataja.ee/akt/109082022013>

**Kasutusloa taotluse/kasutusteatisega nõutavad dokumendid tuleb lisada taotluse juurde ehitisregistrisse** <https://livekluster.ehr.ee/ui/ehr/v1>

**Ehitisregistrisse esitada**

* **Ehitusprojekt mille alusel ehitati, vastavalt** ehitusseadustiku lisa 2
* [https://www.riigiteataja.ee/aktilisa/1090/8202/2013/Lisa\_2.pdf#](https://www.riigiteataja.ee/aktilisa/1090/8202/2013/Lisa_2.pdf)
* **Ehitusprojekti muudatusprojekt**, kui ehitamise käigus on tehtud muudatusi võrreldes ehitusprojektiga ja/või ehitusprojekt vajab täiendamist. Ehitusseadustiku (Ehs) §52 lõige 3 järgi tuleb esitada ehitusprojekt, mille järgi tegelikult ehitati.
	+ Ehitusprojekti muudatusprojektis kajastada kõik muudatused ehitise plaanidel, vaadetel, lõigetel ja lisada muudatuste seletuskiri
	+ Ehitusprojekti muudatusprojekti koostamisel järgida majandus- ja taristuministri 17.07.2015 määrust nr 97 Nõuded ehitusprojektile <https://www.riigiteataja.ee/akt/126022021007>
* **Ehitise dokumentatsioon** vastavalt Ehitamise dokumenteerimisele esitavatele nõuetele; määrusele mis on vastu võetud 14.02.2022 nr 3 <https://www.riigiteataja.ee/akt/118022020009>

 Ehitise dokumentatsiooni loetelu:

* + Ehitusjärgne kontrollmõõdistus: hoone nurgapunktide koordinaadid ja tehnovõrkude teostusmõõdistus (-ed);
	+ Ehitamist kajastavad dokumendid (ehitustööde päevikud, kaetud tööde aktid, seadistus–katseprotokollid);
	+ Elektri tehniline audit–auditi tegija peab olema nõutava akrediteeringuga pädev isik;
	+ Esitada ehitise teostusjoonised - ventilatsioon, küttesüsteem, elektripaigaldis.
	+ Esitada ventilatsiooniseadmete, kütteseadmete, soojuspumpade, mahutite paigaldusaktid, tehniline dokumentatsioon.
	+ Sundventilatsiooni korral õhuhulkade ja mürataseme mõõdistusprotokollid ja süsteemi lubamise dokumentatsioon
	+ Puurkaevude tehniline dokumentatsioon
	+ Energiamärgise olemasolul esitada energiamärgis või viide selle asukoha kohta ehitisregistris <https://livekluster.ehr.ee/ui/ehr/v1>
	+ NB! Kohalik omavalitsus või kaasatav asutus võib (sõltuvalt objektist) nõuda täiendavate ehitusdokumentide esitamist
* **Riigilõivu tasumise andmed**

Riigilõivu tasumine on vajalik kasutusloa taotlemisel (üksikelamu 30,00 eurot, kahe või enam korteriga elamu 60,00 eurot Kohila Vallavalitsuse arvelduskontole a/a kontole Swedbank AS - EE55200001120222327 või SEB Pank AS – EE191010802003808002.

Kasutusteatise puhul ei ole vaja riigilõivu tasuda.